Այս խաղում հաշիվը բացել էր հենց Քեյնը: Նա աչքի էր ընկել 11-րդ րոպեին: Խաղակեսի վերջնամասում թունիսցիները 11-մետրանոցի հնարավորություն էին ստացել, եւ 35-րդ րոպեին Ֆերժանի Սասին այն անվրեպ իրացրել էր: Թունիսցիներին ընդամենը 3 րոպե չբավականացրեց հրաշք գործելու համար: Ավելացված ժամանակի առաջին րոպեին Քեյնը գլխի հարվածով խփեց հաղթական գնդակը. 2:1, եւ Անգլիան, ի տարբերություն մրցաշարի ֆավորիտներ Իսպանիայի, Բրազիլիայի, Գերմանիայի, Արգենտինայի, ԱԱ-ում պայքարը սկսում է հաղթանակով: